钦定古今图书集成/明伦汇编/官常典/第284卷 > 康熙十四年
## 钦定古今图书集成/明伦汇编/官常典/第284卷 > 康熙十四年

《大清会典》：康熙十四年，册立。

皇太子复置詹事府。设满汉詹事各一员。满汉少

詹事各二员，满、汉主簿各一员，满、汉录事各二员，满文笔帖式五员，满、汉文笔帖式五员。“左、右春坊设满、汉左、右庶子各一员，满、汉左、右谕德各一员，满、汉左、右中允各二员，满、汉左、右赞善各二员。” 司经局设满、汉洗马各一员，满、汉正字各二员。其汉詹事、少詹事、庶子、谕德、洗马、中允

赞善仍照例兼翰林院官衔。

凡元旦冬至

皇太子千秋节、行庆贺礼。在外督抚及文武官员

表笺文式。俱由詹事府坊局等官、撰文颁发。凡

皇太子出阁讲学后。每日早、满讲官一员、汉讲官

二员进至“左门外坐。”

赐茶候内使出引至

毓庆宫

惇本殿、行“一跪三叩头礼” 、进至讲案前

皇太子先讲本日书毕后、讲官进讲。如遇

上驻跸瀛台。

皇太子讲幄设于

勤政殿后之西俟

上御殿听政毕。讲官进讲

凡

皇太子日讲之期。新岁开印后、请

“旨开讲。遇寒暑斋戒日期、俱不停讲。惟遇忌辰、及
皇上亲祭、与庆贺日、停讲。”封印后、亦照常进讲。至岁

暮祫祭。斋戒日始停讲。

凡

皇太子日讲讲章即用

皇上《日讲讲章》正本先期送进。副本由正字缮写。每

日讲官恭捧进讲

凡

皇太子讲官、用满讲官二员、汉讲官四员、以詹事

府坊局官、及翰林院官充补

凡司经局洗马，掌收贮书籍，正字缮写讲章，并司装潢。

凡官吏俸粮、及纸张心红、由户部关给。笔墨印色、由工部关给。